Սրջան Բաբիչ

**Սրջան Բաբիչ** (, ), սերբ ֆուտբոլիստ, Մոսկվայի «Սպարտակի» և Սերբիայի հավաքականի պաշտպան։ 2015 թվականի երիտասարդական թիմերի աշխարհի չեմպիոն։

## Ակումբային կարիերա
### «Վոևոդինա»
Ֆուտբոլով սկսել է զբաղվել 2001 թվականին իր հայրենի Բանյա Լուկա քաղաքի բոսնիական «Բորաց» ակումբի դպրոցում, իսկ 2011 թվականի օգոստոսին, 15 տարեկանում, միացել է «Վոևոդինայի» երիտասարդական թիմին։ Վաղ տարիքից համարվում էր մեծ տաղանդ։ Սերբիայի առաջնությունում ակումբի հիմնական կազմում նորամուտը նշել է 2014 թվականի մարտի 1-ին «Վոժդովացի» դեմ 17-րդ տուրի խաղում (2:0)՝ խաղադաշտում անցկացնելով ամբողջ հանդիպումը։ «Վոևոդինայի» կազմում առաջին գնդակը խփել է 2014 թվականի մայիսի 7-ին Սերբիայի Գավաթի եզրափակչի «Յագոդինայի» դեմ խաղում (2:0)՝ աչքի ընկնելով հանդիպման 52-րդ րոպեին, դրանով իսկ ակումբի հետ նվաճել է գավաթը։ «Վոևոդինայի» համար սա դարձավ առաջին գավաթը Հարավսլավիայի փլուզումից հետո և նվաճվեց ակումբի հարյուրամյակի տարում։ Պրոֆեսիոնալ մակարդակում իր նորամուտի մրցաշրջանում Բաբիչը բոլոր մրցաշարերում անցկացրել է 11 հանդիպում և դարձել մեկ գոլի հեղինակ։ 2014 թվականի հուլիսի 17-ին նորամուտը նշել է եվրագավաթներում՝ խաղալով Սլովակիայի «Տրենչին» ակումբի դեմ ՈւԵՖԱ-ի Եվրոպա լիգայի որակավորման 2-րդ ռաուդի խաղում (0:4)՝ խաղադաշտում անցկացնելով ամբողջ հանդիպումը։ 2014 թվականի ամռանը խափանվեց Բաբիչի տեղափոխությունը «Սամպդորիա», իսկ 2015 թվականի հունվարին նա հայտնվեց «Բարսելոնայի» և «Չելսիի» հետաքրքրությունների շրջանակում։ 2014/15 մրցաշրջանում բոլոր մրցաշարերում անցկացրել է 27 հանդիպում։  Ընդհանուր առմամբ «Վոևոդինայի» կազմում հանդես է եկել 2014-2015 թվականներին՝ բոլոր մրցաշարերում անցկացնելով 38 հանդիպում և դառնալով մեկ գոլի հեղինակ։

### «Ռեալ Սոսյեդադ»
2015 թվականի հուլիսի 8-ին տեղափոխվել է իսպանական «Ռեալ Սոսյեդադ» ակումբ՝ կնքելով 4 տարվա պայմանագիր։ Բաբիչը սկսել է հանդես գալ Սեգունդա B-ում՝ Իսպանիայի երրորդ ուժեղագույն դիվիզիոնում գտնվող «Ռեալ Սոսյեդադ B» ֆարմ ակումբում։ «Ռեալ Սոսյեդադի» երկրորդ թիմում նորամուտը նշել է 2015 թվականի օգոստոսի 23-ին Սեգունդա B-ի 1-ին տուրի «Լա Ռոդա» ակումբի դեմ խաղում (2:0)՝ խաղադաշտում անցկացնելով ամբողջ հանդիպումը։ Ակումբի կազմում առաջին գնդակը խփել է 2015 թվականի նոյեմբերի 1-ին Սեգունդա B-ի 11-րդ տուրի «Սոկուելյամոսի» դեմ խաղում (2:1)՝ աչքի ընկնելով հանդիպման 51-րդ րոպեին։ Ընդհանուր առմամբ, 2015/16 մրցաշրջանում անցկացրել է 31 հանդիպում և խփել երեք գնդակ։

2016 թվականի օգոստոսի 31-ին Սեգունդայում հանդես եկող «Ռեուս Դեպորտիու» ակումբին վարձակալության է տրվել մինչև 2017 թվականի հունիսի 30-ը։ Ակումբի կազմում նորամուտը նշել է 2016 թվականի սեպտեմբերի 7-ին Իսպանիայի գավաթի որակավորման երկրորդ փուլի «Մալյորկայի» դեմ խաղում (0:1)՝ խաղադաշտում անցկացնելով ամբողջ հանդիպումը։ Սեգունդայում առաջին անգամ խաղացել է 2016 թվականի նոյեմբերի 6-ին՝ «Լևանտեի» դեմ 13-րդ տուրի խաղում (0:1)՝ խաղադաշտում անցկացնելով ամբողջ հանդիպումը:«Ռեուս Դեպորտիուի» կազմում առաջին գնդակը խփել է 2016 թվականի դեկտեմբերի 4-ին Սեգունդայի 17-րդ տուրի խաղում «Կորդովայի» դարպասը (1:2)՝ աչքի ընկնելով հանդիպման 84-րդ րոպեին։ Ընդհանուր առմամբ 2016/17 մրցաշրջանում ակումբի կազմում բոլոր մրցաշարերում անցկացրել է 12 հանդիպում և խփել 1 գնդակ։

### «Ցրվենա Զվեզդա»
2017 թվականի հուլիսի 7-ին վարձավճարով տեղափոխվել է «Ցրվենա Զվեզդա»՝ պայմանագիր կնքելով մինչև 2017/18 մրցաշրջանի ավարտը։ Ակումբի կազմում նորամուտը նշել է 2017 թվականի հուլիսի 30-ին Սերբիայի առաջնության 2-րդ տուրի «Ռադ» ակումբի դեմ խաղում (2:0)՝ խաղադաշտում անցկացնելով ամբողջ հանդիպումը։ 2018 թվականի փետրվարի 5-ին «Ցրվենա Զվեզդան» հայտարարել է «Ռեալ Սոսյեդադից» Բաբիչի պայմանագիրը 800 հազար եվրոյով գնելու մասին։ 2018 թվականի փետրվարի 9-ին կնքել է չորս տարվա պայմանագիր ակումբի հետ։ «Ցրվենա Զվեզդայի» կազմում առաջին գնդակը խփել է 2018 թվականի ապրիլի 1-ին Սերբիայի առաջնության 29-րդ տուրի խաղում լուչանինի «Մլադոստի» դարպասը (5:2)՝ աչքի ընկնելով հանդիպման 44-րդ րոպեին։ Ընդհանուր առմամբ 2017/18 մրցաշրջանում ակումբի կազմում բոլոր մրցաշարերում անցկացրել է 30 հանդիպում և խփել 1 գնդակ, ինչպես նաև դարձել Սերբիայի չեմպիոն։ 2018 թվականի հուլիսի 11-ին առաջին անգամ խաղացել է Չեմպիոնների լիգայում՝ խաղադաշտում անցկացնելով առաջին որակավորման ռաուդի ամբողջ հանդիպումը Յուրմալայի «Սպարտակի» դեմ (0:0)։ 2018/19 մրցաշրջանի արդյունքներով երկրորդ անգամ անընդմեջ «Ցրվենա Զվեզդայի» հետ դարձել է երկրի չեմպիոն՝ բոլոր մրցաշարերում մասնակցելով 32 հանդիպման և դառնալով 3 գոլի հեղինակ։ 2019/20 մրցաշրջանում բոլոր մրցաշարերում անցկացրել է 17 հանդիպում, խփել է երեք գնդակ և կրկին հաղթել Սերբիայի առաջնությունում։

2020 թվականի օգոստոսի 31-ին վարձակալվել է պորտուգալական «Ֆամալիկան» ակումբի կողմից մինչև Պրիմեյրա լիգայում հանդես եկող 2020/21 մրցաշրջանի ավարտը՝ 1 100 000 եվրոյով տրանսֆերը գնելու իրավունքով։ Ակումբի կազմում իր նորամուտը նշել է 2020 թվականի սեպտեմբերի 18-ին Լիսաբոնի «Բենֆիկայի» դեմ Պորտուգալիայի առաջնության 1-ին տուրի խաղում (1:5)՝ խաղադաշտում անցկացնելով ամբողջ հանդիպումը։ «Ֆամալիկանի» կազմում առաջին գնդակը խփել է 2020 թվականի նոյեմբերի 7-ին Պորտուգալիայի առաջնության 7-րդ տուրի «Մարիտիմուի» դեմ խաղում (2:1)՝ աչքի ընկնելով հանդիպման 28-րդ րոպեին Իվան Խայմեի փոխանցումից։ Ընդհանուր առմամբ, ակումբի կազմում բոլոր մրցաշարերում անցկացրել է 29 հանդիպում և խփել 1 գնդակ, վարձակալության պայմանագրի ավարտից հետո վերադարձել է «Ցրվենա Զվեզդա»։ 2021/22 մրցաշրջանը մեկնարկել է սերբական ակումբի կազմում՝ անցկացնելով երեք հանդիպում։ Ընդհանուր առմամբ «Ցրվենա Զվեզդայի» կազմում հանդես է եկել 2017-2022 թվականներին, ակումբի կազմում բոլոր մրցաշարերում անցկացրել է 82 հանդիպում և խփել 7 գնդակ։

### «Ալմերիա»
2021 թվականի օգոստոսի 30-ին վարձավճարով տեղափոխվել է իսպանական «Ալմերիա» ակումբ մինչև 2021/22 մրցաշրջանի ավարտը, որը հանդես է գալիս Սեգունդայում՝ տրանսֆերը գնելու իրավունքով։ Ակումբի կազմում նորամուտը նշել է 2021 թվականի սեպտեմբերի 12-ին Սեգունդայի 5-րդ տուրի «Պոնֆերադինա» ակումբի դեմ խաղում (0:1)՝ խաղադաշտում անցկացնելով ամբողջ հանդիպումը։ «Ալմերիայի» կազմում առաջին գնդակը խփել է 2022 թվականի մայիսի 7-ին Սեգունդայի 29-րդ տուրի «Ամորեբիետա» ակումբի դեմ խաղում (3:0)՝ աչքի ընկնելով 75-րդ րոպեին։ Ընդհանուր առմամբ 2021/22 մրցաշրջանում ակումբի կազմում բոլոր մրցաշարերում անցկացրել է 40 հանդիպում և խփել 1 գնդակ, «Ալմերիայի» հետ դարձել է Սեգունդայի հաղթող և օգնել ակումբին դուրս գալ Լա Լիգա։ Բաբիչը դարձել է թիմի երկրորդ ֆուտբոլիստը, ով ամենաշատ րոպեներն է անցկացրել առաջնությունում։ 2021/22 մրցաշրջանի արդյունքներով Բաբիչն ընդգրկվել է Սեգունդայի խորհրդանշական հավաքականում։ 2022 թվականի հունիսի 5-ին «Ալմերիան» հայտարարեց Բաբիչին «Ցրվենա Զվեզդայից» 1 100 000 եվրոյով գնելու մասին և նրա հետ պայմանագիր կնքեց մինչև 2026 թվականի հունիսը։ Իսպանիայի առաջնությունում առաջին անգամ խաղացել է 2022 թվականի օգոստոսի 14-ին «Ռեալի» դեմ առաջին տուրի խաղում (1:2)՝ խաղադաշտում անցկացնելով ամբողջ հանդիպումը։ Լա լիգայում առաջին գնդակը խփել է 2022 թվականի հոկտեմբերի 8-ին «Ռայո Վալեկանոյի» դեմ 8-րդ տուրի խաղում՝ աչքի ընկնելով 17-րդ րոպեին։ 2022/23 մրցաշրջանում «Ալմերիայի» կազմում անցկացրել է 34 հանդիպում և դարձել 3 գոլի հեղինակ։ Ընդհանուր առմամբ ակումբում հանդես է եկել 2021-2023 թվականներին՝ բոլոր մրցաշարերում անցկացնելով 75 հանդիպում և դառնալով 4 գոլի հեղինակ։

### «Սպարտակ» (Մոսկվա)
2023 թվականի օգոստոսի 21-ին տեղափոխվել է Մոսկվայի «Սպարտակ»՝ կնքելով երեք տարվա պայմանագիր։ Ակումբի կազմում նորամուտը նշել է 2023 թվականի օգոստոսի 29-ին Մոսկվայի «Դինամոյի» դեմ Ռուսաստանի Գավաթի խմբային փուլի 3-րդ տուրի խաղում (4:1)՝ խաղադաշտում անցկացնելով ամբողջ հանդիպումը, իսկ հանդիպման 15-րդ րոպեին Բաբիչը Խեսուս Մեդինայի փոխանցումից խփել է իր առաջին գնդակը «Սպարտակի» կազմում։ Ռուսաստանի առաջնությունում առաջին հանդիպումն անցկացրել է 2023 թվականի սեպտեմբերի 2-ին՝ «Կրասնոդարի» դեմ 7-րդ տուրի խաղում (0:2)՝ Գեորգի Ջիկիայի փոխարեն դուրս գալով 73-րդ րոպեին։ Ռուսաստանի առաջնությունում «Սպարտակի» կազմում առաջին գնդակը խփել է 2023 թվականի սեպտեմբերի 16-ին՝ «Սոչիի» դեմ 8-րդ տուրի խաղում (1:0)՝ աչքի ընկնելով երկրորդ խաղակեսին ավելացված ժամանակում Քուինսի Փրոմեսի փոխանցումից և դրանով հաղթանակ պարգևելով իր թիմին։ Բաբիչը դարձել է առաջին սերբը, որը 2006 թվականից ի վեր Ռուսաստանի առաջնությունում գոլ է խփել «Սպարտակի» կազմում։ Ընդհանուր առմամբ 2023/24 մրցաշրջանում բոլոր մրցաշարերում անցկացրել է 23 հանդիպում և դարձել 3 գոլի հեղինակ։

## Կարիերան հավաքականում
Բաբիչին հրավիրում էին հանդես գալ Բոսնիա և Հերցեգովինայի հավաքականներում, սակայն նա հրաժարվում էր, քանի որ նրա երազանքն էր «հայտնվել սիրելի երկրի մարզաշապիկով»։ Հրավիրվել է Սերբիայի տարբեր տարիքի պատանեկան հավաքականներ։ 2012-2013 թվականներին հրավիրվել է Սերբիայի մինչև 17 տարեկանների հավաքական, 2013 թվականին ևս մեկ հանդիպում է անցկացրել մինչև 18 տարեկանների թիմում։ 2013-2015 թվականներին Բաբիչը ներկայացրել Է Սերբիայի մինչև 19 տարեկանների հավաքականը, որի հետ մասնակցել է 2014 թվականի Եվրոպայի մինչև 19 տարեկանների առաջնությանը, որտեղ թիմի հետ հասել է կիսաեզրափակիչ։ 2014-2015 թվականներին հանդես է եկել Սերբիայի մինչև 20 տարեկանների հավաքականում, որի հետ հաղթել է 2015 թվականի ֆուտբոլի աշխարհի մինչև 20 տարեկանների առաջնությունում։ 2015-2019 թվականներին ներկայացրել Է Սերբիայի երիտասարդական հավաքականը, որի հետ մասնակցել է 2019 թվականի Եվրոպայի երիտասարդական թիմերի առաջնությանը։

2022 թվականի սեպտեմբերին Դրագան Ստոյկովիչն առաջին անգամ հրավիրվել է Սերբիայի ազգային հավաքական։ Ազգային հավաքականում իր նորամուտը նշել է 2022 թվականի սեպտեմբերի 24-ին Շվեդիայի հավաքականի դեմ ՈւԵՖԱ-ի Ազգերի լիգայի խաղում (4:1)՝ խաղադաշտում անցկացնելով ամբողջ հանդիպումը։ 2022 թվականի նոյեմբերի 11-ին ընդգրկվել է Կատարում կայանալիք ֆուտբոլի աշխարհի 2022 թվականի առաջնության Սերբիայի հավաքականի կազմում։ Մրցաշարում անցկացրել է մեկ հանդիպում՝ խաղալով 2022 թվականի նոյեմբերի 28-ին խմբային փուլի 2-րդ տուրի՝ Կամերունի հավաքականի դեմ խաղում (3:3)՝ Միլոշ Վելկովիչի փոխարեն փոխարինման դուրս գալով 78-րդ րոպեին։ Սերբիայի հավաքականի կազմում իր առաջին գնդակը խփել է 2023 թվականի նոյեմբերի 19-ին Բուլղարիայի հավաքականի դեմ Եվրո-2024-ի որակավորման խաղում (2:2) և օգնել է իր հավաքականին դուրս գալ մրցաշարի եզրափակիչ փուլ։ 2024 թվականի մայիսի 28-ին Ստոյկովիչի կողմից ընդգրկվել է Սերբիայի հավաքականի վերջնական հայտացուցակում՝ 2024 թվականի Եվրոպայի առաջնությանը մասնակցելու համար։

## Ձեռքբերումներ
### Թիմային
**«Վոևոդինա»**
* Սերբիայի գավաթակիր՝ 2013/14

**«Ցրվենա Զվեզդա»**
* Սերբիայի չեմպիոն (**3**)՝ 2017/18, 2018/19, 2019/20
* Սերբիայի Գավաթի եզրափակչի մասնակից՝ 2018/19

**«Ալմերիա»**
* Սեգունդայի հաղթող՝ 2021/22

**Սերբիա (մինչև 20 տարեկան)**
* Աշխարհի երիտասարդական առաջնության հաղթող՝ 2015

### Անձնական
* Ընդգրկվել է Սեգունդայի մրցաշրջանի խորհրդանշական հավաքական՝ 2021/22

### Պարգևներ
* «Ժողովրդին մատուցած ծառայությունների համար» մեդալ (2015) — *սպորտի բնագավառում ձեռքբերումների և աշխարհի երիտասարդական չեմպիոնի տիտղոսի նվաճման համար*.

## Վիճակագրություն
### Ակումբային

### Հավաքական

**Ընդհանուր՝ 8 հանդիպում, 1 գոլ` 6 հաղթանակ, 2 ոչ-ոքի:**

## Ծանոթագրություններ

 
Կատեգորիա:1990 ծնունդներ
Կատեգորիա:Ալմերիայի ֆուտբոլիստներ
Կատեգորիա:Բոսնիա և Հերցեգովինայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Վոյվոդինայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ցրվենա Զվեզդայի ֆուտբոլիստներ
Կատեգորիա:Ֆամալիկանի ֆուտբոլիստներ